b'\n_START_ARTICLE_\nTamara Tihhonova\n_START_PARAGRAPH_\nTamara Ivanovna Tihhonova-Volkova (vene keeles \xd0\xa2\xd0\xb0\xd0\xbc\xd0\xb0\xd1\x80\xd0\xb0 \xd0\x98\xd0\xb2\xd0\xb0\xd0\xbd\xd0\xbe\xd0\xb2\xd0\xbd\xd0\xb0 \xd0\xa2\xd0\xb8\xd1\x85\xd0\xbe\xd0\xbd\xd0\xbe\xd0\xb2\xd0\xb0; s\xc3\xbcndis 13. juunil 1964 Kovaljovos, Udmurtia vabariigis) on endine N\xc3\xb5ukogude Liidu ja Venemaa murdmaasuusataja_NEWLINE_Tihhonova osales ainult \xc3\xbchel korral ol\xc3\xbcmpiam\xc3\xa4ngudel. See juhtus 1988. aasta ol\xc3\xbcmpiam\xc3\xa4ngudel Calgarys, kus ta v\xc3\xb5itis kaks ol\xc3\xbcmpiakulda ja \xc3\xbche h\xc3\xb5bemedali. Avadistantsil 5 km klassikalises stiilis kaotas ta v\xc3\xb5itjale Marjo Matikainenile vaid 1,3 sekundiga. Ol\xc3\xbcmpiav\xc3\xb5itjaks tuli ta 20 km ja 4x5 km teates\xc3\xb5idus._NEWLINE_Maailmameistriv\xc3\xb5istlustel v\xc3\xb5itis Tihhonova viis medali, millest kaks olid kuldsed: 1985. aasta MM-il Seefeldis ja 1991. aasta MM-il Val di Fiemmes 4x5 km teates\xc3\xb5idus.'